કેજરીવાલે તુરત જ ટ્વિટર પર દાવો કર્યો કે મારા કાર્યાલય પર દરોડા પડયા છે. વડા પ્રધાન મોદી કાયર અને મનોરોગી છે. કેજરીવાલના આ ટ્વિટ બાદ તરત જ સીબીઆઇએ સ્પષ્ટતા કરી કે આ દરોડા કેજરીવાલના કાર્યાલય પર નહીં, પરંતુ તેમના મુખ્ય સચિવ રાજેન્દ્રકુમારને ત્યાં પાડવામાં આવ્યા છે. તેમ છતાં કેજરીવાલ પોતાની વાતને વળગી રહ્યા અને સીબીઆઇ જુઠ્ઠું બોલી રહી છે તેવો આક્ષેપ કર્યો. આમ કેજરીવાલે જાણી જોઇને પોતાના જ સચિવ રાજેન્દ્રકુમાર સામે ભ્રષ્ટાચારના આરોપમાં થયેલી કાર્યવાહીને સરકાર વિરુદ્ધ વિરોધ પક્ષનો વિવાદ બનાવી દીધો.